
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


3 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2597 


ΑΠΟΦΑΣΕΙΣ 

Αριθμ. 1921 

Ορισμός της Γενικής Δ/νσης Δασών και Δασικού 
Περιβάλλοντος του Υπουργείου Περιβάλλοντος 
και Ενέργειας και των Διευθύνσεων Συντονισμού 
καιΕπιθεώρησηςΔασώντωνΓενικώνΔιευθύνσεων 
Δασών και Αγροτικών Υποθέσεων των Αποκε¬ 
ντρωμένων Διοικήσεων ως Ενδιάμεσων Φορέων 
Διαχείρισης και εκχώρηση αρμοδιοτήτων σε 
αυτούς. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1 .Τις διατάξεις του ν. 4314/2014 (ΦΕΚ 265/Α 72014) 
«Α) Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων για την προγραμματική περί¬ 
οδο 2014-2020, Β) Ενσωμάτωση της Οδηγίας 2012/17 
του Ευρωπαϊκού Κοινοβουλίου και του Συμβουλίου της 
13ης Ιουνίου 2012 (ΕΕ Ι_ 156/16.6.2012) στο ελληνικό δί¬ 
καιο, τροποποίηση του ν. 3419/2005 (ΦΕΚ 297/Α72005) 
και άλλες διατάξεις», όπως τροποποιήθηκε και ισχύει, και 
συγκεκριμένα το άρθρο 65 αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17 ης Δεκεμβρίου 2013, 
περί καθορισμού κοινών διατάξεων για το Ευρωπαϊκό 
Ταμείο Περιφερειακής Ανάπτυξης, το Ευρωπαϊκό Κοινω¬ 
νικό Ταμείο, το Ταμείο Συνοχής, το Ευρωπαϊκό Γεωργικό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και περί καθορισμού γενικών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής και το Ευρωπαϊκό Ταμείο Θάλασσας και Αλιείας 
και για την κατάργηση του κανονισμού (ΕΚ) αριθ. 
1083/2006, όπως κάθε φορά ισχύει. 

3. Τον Κανονισμό (ΕΕ) 1305/2013 για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ) και την κατάργηση 
του καν. (ΕΚ) αριθ. 1698/2005 του Συμβουλίου όπως κάθε 
φορά ισχύει και ειδικότερα την παρ. 2 του άρθρου 66 
αυτού. 


4. Τον Κανονισμό (ΕΕ) 1306/2013 σχετικά με τη χρη¬ 
ματοδότηση, τη διαχείριση και την παρακολούθηση 
της κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) 
αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου. 

5. Τον Κανονισμό (ΕΕ) 702/2014 της Επιτροπής της 
25ης Ιουνίου 2014 για την κήρυξη ορισμένων κατηγο¬ 
ριών ενισχύσεων στους τομείς της γεωργίας και δα¬ 
σοκομίας και σε αγροτικές περιοχές συμβιβάσιμων με 
την εσωτερική αγορά κατ’ εφαρμογή των άρθρων 107 
και 108 της Συνθήκης για τη λειτουργία της Ευρωπαϊ¬ 
κής Ένωσης και ειδικότερα το αρθ. 1 (παρ. 1ε και 3 α) 
και τα αρθ. 32-42 αυτού (I 193/01.07.2014), όπως 
συμπεριλήφθη για τα δασικά μέτρα στο εγκεκριμένο 
ΠΑΑ 2014-2020 της Επιτροπής ΕΚ (η με αριθ. € (2015) 
9170/11.12.2015 απόφαση της Επιτροπής των Ευρω¬ 
παϊκών Κοινοτήτων). 

6. Τον εκτελεστικό Καν. (ΕΕ) αριθ. 809/2014 της Επι¬ 
τροπής της 17ης Ιουλίου 2014 για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και 
ελέγχου, τα μέτρα αγροτικής ανάπτυξης και την πολ¬ 
λαπλή συμμόρφωση και ειδικότερα τα άρθρα 46 έως 
53 αυτού. 

7. Την με αριθ. € (2015) 9170/11.12.2015 απόφαση της 
Επιτροπής των Ευρωπαϊκών Κοινοτήτων, για την έγκριση 
του Προγράμματος Αγροτικής Ανάπτυξης της Ελλάδας 
2014-2020 και ειδικότερα το κεφάλαιο 15, παράγραφος 
1 . 2 . 1 . 

8. Τον ν. 4412/2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», (ΦΕΚ 147/Α/2016), όπως 
τροποποιήθηκε και ισχύει. 

9. Τις διατάξεις του ν.δ. 86/1969, ν.998/1979, 
ν.1734/1987 και του π.δ. 437/1981 «περί Μελέτης και 
εκτέλεσης δασοτεχνικών έργων», όπως κάθε φορά 
ισχύουν. 

10. Το π.δ. 63/21.04.2005 «Κωδικοποίηση νομοθεσίας 
για την Κυβέρνηση και τα κυβερνητικά όργανα» (ΦΕΚ 98/ 
Α722.04.2005) και ειδικότερα το άρθρο 90 «Έλεγχος των 
δαπανών που προκαλούν οι κανονιστικές διοικητικές 
πράξεις». 

11. Του π.δ. 97/2017 «Οργανισμός Υπουργείου 
Αγροτικής Ανάπτυξης και Τροφίμων» (ΦΕΚ 138/Α7 
15-09-2017). 

12. Τις διατάξεις του π.δ. 132/2017 «Οργανισμός 
Υπουργείου Περιβάλλοντος και Ενέργειας» (ΦΕΚ 160/Α7 
30-10-2017). 

13. Το π.δ. 24/27.01.2015 «Σύσταση και μετονομασία 
Υπουργείων, μεταφορά της Γενικής Γραμματείας Κοινω¬ 
νικών Ασφαλίσεων» (ΦΕΚ 20/Α727.01.2015). 

14. Το π.δ. 125/05.11.2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α7 
05.11.2016). 

15. Το π.δ. 70/22.09.2015 (ΦΕΚ 114/Α722.09.2015) 
σύμφωνα με τις διατάξεις του οποίου το Υπουργείο 
Αγροτικής Ανάπτυξης και Τροφίμων που είχε συγχω- 
νευθεί με την παρ. 1 του άρθρου 3 του π.δ. 24/2015 με 
το Υπουργείο Περιβάλλοντος, Ενέργειας και Κλιματικής 
Αλλαγής καιτη Γενική Γραμματεία Βιομηχανίαςτου πρώην 
Υπουργείου Ανάπτυξης και Ανταγωνιστικότητας σε 
Υπουργείο Παραγωγικής Ανασυγκρότησης, Περιβάλ¬ 
λοντος και Ενέργειας, ανασυνιστάται και το Υπουργείο 
Παραγωγικής Ανασυγκρότησης, Περιβάλλοντος και 
Ενέργειας μετονομάζεται σε Υπουργείο Περιβάλλοντος 
και Ενέργειας. 

16. Το π.δ. 146/1988 (ΦΕΚ 65 Α' και 100 Α' -Διόρθωση 
Σφάλματος) «Όργανα που αποφασίζουν ή γνωμοδοτούν 
και ειδικές ρυθμίσεις σε θέματα έργων που εκτελούνται 
από τις Υπηρεσίες του Υπουργείου Γεωργίας», όπως κάθε 
φορά ισχύει. 

17. Την με αριθμ. 24944/20.09.2016 (ΦΕΚ 3066/Β7 
26.09.2016) κοινή υπουργική απόφαση των Υπουργών 
Οικονομίας, Ανάπτυξης και Τουρισμού και Αγροτικής 
Ανάπτυξης και Τροφίμων «Αναδιάρθρωση των Ειδικών 
Υπηρεσιών του Προγράμματος Αγροτικής Ανάπτυξης 
2014-2020», όπως τροποποιήθηκε και ισχύει. 

18. Την με αριθμ. 1065/19.04.2016 (ΦΕΚ 1273/Β7 
04.05.2016) απόφαση του Υπουργού Αγροτικής Ανά¬ 
πτυξης και Τροφίμων με θέμα «Θέσπιση διαδικασιών του 
Συστήματος Διαχείρισης και Ελέγχου του Προγράμματος 
"Αγροτική Ανάπτυξη της Ελλάδας 2014-2020"» (ΣΔΕ ΠΑΑ 
2014-2020), όπως ισχύει κάθε φορά. 

19. Την με αριθμ. Υ2/22.09.2015 απόφαση του Πρω¬ 
θυπουργού «Σύσταση θέσεων Αναπληρωτών Υπουργών 
και Υφυπουργών» (ΦΕΚ 2076/Β'). 

20. Την με αριθμ. Υ198/16.11.2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φάμελ- 
λο» (ΦΕΚ 3722/Β72016). 

21 .Τηνμεαριθμ.ΥΠΕΝ/ΥΠΡΓ/27228/7771/09.11.2017 
απόφαση του Πρωθυπουργού και του Υπουργού ΠΕΝ 
«Ανάθεση καθηκόντων Γενικού Γραμματέα Περιβάλ¬ 
λοντος του Υπουργείου Περιβάλλοντος και Ενέργει¬ 
ας, στην Μπαριτάκη Χριστίνα», (ΦΕΚ 578/Υ.Ο.Δ.Δ./ 
14.11.2017). 

22.Την με αριθμ. ΥΠΕΝ/ΔΝΕΠ/18877/1096/29-3-2018 
απόφαση του Υπουργού και του Αναπληρωτή Υπουργού 
Περιβάλλοντος «Εξουσιοδότηση υπογραφής "Με εντολή 


Υπουργού", του Υπουργού Περιβάλλοντος και Ενέργειας 
και "Με εντολή Αναπληρωτή Υπουργού"του Αναπληρω¬ 
τή Υπουργού Περιβάλλοντος και Ενέργειας, στο Γενικό 
Γραμματέα Υπουργείου Περιβάλλοντος και Ενέργειας, 
στο Γενικό Γραμματέα Περιβάλλοντος, στο Γενικό Γραμ¬ 
ματέα Χωρικού Σχεδιασμού και Αστικού Περιβάλλοντος, 
στο Γενικό Γραμματέα Ενέργειας και Ορυκτών Πρώτων 
Υλών, στον Ειδικό Γραμματέα Υδάτων, στον Ειδικό 
Γραμματέα Σώματος Επιθεωρητών και Ελεγκτών ΥΠΕΝ, 
στους Προϊσταμένους των Γενικών Διευθύνσεων, στους 
Προϊσταμένους των Διευθύνσεων και στους Προϊσταμέ¬ 
νους τμημάτων και των Αυτοτελών τμημάτων και τους 
Προϊσταμένους Μονάδων των Επιτελικών Δομών ΕΣΠΑ 
ΥΠΕΝ» (ΦΕΚ 1228/Β72018). 

23. Τον ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης» (ΦΕΚ 87/Α/7-6-2010), όπως τροποποιή¬ 
θηκε και ισχύει. 

24. Την με αριθμ. 110427/ΕΥΘΥ/1020/16/20-10-2016 
(ΦΕΚ Β' 3521) απόφαση του Υφυπουργού Οικονομίας 
και Ανάπτυξης και Τουρισμού «Τροποποίηση και αντι¬ 
κατάσταση της αριθμ. 81986/ΕΥΘΥ712/31.07.2015 
(ΦΕΚ Β' 1822) υπουργικής απόφασης "Εθνικοί κανόνες 
επιλεξιμότητας δαπανών για τα προγράμματα του ΕΣΠΑ 
2014-2020 - Έλεγχοι νομιμότητας δημοσίων συμβάσεων 
συγχρηματοδοτούμενων πράξεων ΕΣΠΑ 2014-2020 από 
Αρχές Διαχείρισης και Ενδιάμεσους Φορείς - Διαδικα¬ 
σία ενστάσεων επί των αποτελεσμάτων αξιολόγησης 
πράξεων"». 

25. Το π.δ. αριθμ. 141/2017 «Οργανισμός Υπουργείου 
Εσωτερικών» (ΦΕΚ 180/Α723-11-2017). 

26. Τα σχετικά π.δ. των Οργανισμών των Αποκεντρω¬ 
μένων Διοικήσεων, που εκδόθηκαν σε εφαρμογή του 
άρθρου 280 και ειδικότερα της παραγράφου VI του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α' 87) και ειδικότερα τα σχετικά άρθρα «Οργανι¬ 
κές μονάδες υπαγόμενες στη Γενική Διεύθυνση Δασών 
και Αγροτικών Υποθέσεων», όπως τροποποιήθηκαν και 
ισχύουν κάθε φορά. 

27. Το γεγονός ότι από την παρούσα δεν προκαλείται 
Δημόσια Δαπάνη σε βάρος του Π.Δ.Ε. ή του κρατικού 
προϋπολογισμού, αποφασίζουμε: 

Άρθρο 1 

Φορείς στους οποίους εκχωρούνται 
αρμοδιότητες της ΕΥΔ ΠΑΑ 

Η Γενική Διεύθυνση Δασών και Δασικού Περιβάλλο¬ 
ντος του Υπουργείου Περιβάλλοντος και Ενέργειας και 
οι Δ/νσεις Συντονισμού και Επιθεώρησης Δασών των 
Γενικών Διευθύνσεων Δασών και Αγροτικών Υποθέσεων 
των Αποκεντρωμένων Διοικήσεων, αναλαμβάνουν ως 
Ενδιάμεσοι Φορείς Διαχείρισης (ΕΦΔ) την άσκηση μέρους 
των αρμοδιοτήτων της Ειδικής Υπηρεσίας Διαχείρισης 
του Προγράμματος Αγροτικής Ανάπτυξης 2014 - 2020 
(ΕΥΔ ΠΑΑ), σύμφωνα με το άρθρο 65 του ν. 4314/2014, 
για τα ακόλουθα υπομέτρα: 




Τεύχος Β' 2597/03.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


28601 


α/α 

Μέτρα ΠΑΑ 2014-2020 

1 . 

Μ08 - Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών 
(άρθρα 21-26) 

ΜΕΤΡΟ 8.1 «Στήριξη για δάσωση/δημιουργία δασικών εκτάσεων» 

2. 

Μ08 - Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών 
(άρθρα 21-26) 

ΜΕΤΡΟ 8.2 «Ενίσχυση για γεωργοδασοκομικά συστήματα» 

3. 

Μ08 - Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών 
(άρθρα 21-26) 

ΜΕΤΡΟ 8.3 «Πρόληψη ζημιών σε δάση εξαιτίας δασικών πυρκαγιών, φυσικών καταστροφών και καταστρο¬ 
φικών συμβάντων» 

4. 

Μ08 - Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών 
(άρθρα 21-26) 

ΜΕΤΡΟ 8.4 «Αποκατάσταση ζημιών σε δάση εξαιτίας δασικών πυρκαγιών, φυσικών καταστροφών και 
καταστροφικών συμβάντων» 

5. 

Μ08 - Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών 
(άρθρα 21-26) 

ΜΕΤΡΟ 8.6 «Στήριξη για επενδύσεις σε δασοκομικές τεχνολογίες και στη μεταποίηση, διακίνηση και εμπορία 
δασικών προϊόντων» 

6. 

ΜΙ 2 - Ενισχύσεις στο πλαίσιο του ΝθΐυτΒ 2000 και της οδηγίας πλαισίου για τα ύδατα (άρθρο 30) 

ΜΕΤΡΟ 12.2 «Χορήγηση αντισταθμιστικής ενίσχυσης σε δασικές περιοχές του δικτύου Ν3ΐυΓ3 2000» 


Για τα ανωτέρω μέτρα/υπομέτρα η ΕΥΔ ΠΑΑ ενημε¬ 
ρώνει τους ΕΦΔ για το διαθέσιμο προϋπολογισμό και τη 
δυνατότητα έκδοσης πρόσκλησης εκδήλωσης ενδιαφέ¬ 
ροντος προς τους δυνητικούς δικαιούχους, σύμφωνα με 
τα προβλεπόμενα στο Σύστημα Διαχείρισης και Ελέγχου 
(ΣΔΕ) του ΠΑΑ. 

Άρθρο 2 

Αρμοδιότητες που εκχωρούνται 

Στο πλαίσιο του ΠΑΑ οι ΕΦΔ του άρθρου 1 της παρού¬ 
σας αναλαμβάνουν τις ακόλουθες αρμοδιότητες: 

Α. Η Γενική Διεύθυνση Δασών και Δασικού Περιβάλ¬ 
λοντος του Υπουργείου Περιβάλλοντος και Ενέργειας: 

1. Εισηγείται την έκδοση θεσμικού πλαισίου, όπου 
απαιτείται, για την υλοποίηση των δράσεων του άρθρου 
1 της παρούσας, με την σύμφωνη γνώμη της ΕΥΔ ΠΑΑ 
και του ΟΠΕΚΕΠΕ. 

2. Εκδίδει προσκλήσεις για κάθε υπομέτρο/δράση 
αρμοδιότητάς της, σύμφωνα με τη Διαδικασία 1.1.1 του 
Συστήματος Διαχείρισης και Ελέγχου. 

3. Αφού ολοκληρωθεί ο διοικητικός έλεγχος των αι¬ 
τήσεων στήριξης από τις Δ/νσεις Συντονισμού και Επι¬ 
θεώρησης Δασών των Γενικών Διευθύνσεων Δασών και 
Αγροτικών Υποθέσεων των Αποκεντρωμένων Διοική¬ 
σεων (σύμφωνα με τη Διαδικασία 11.3 του Συστήματος 
Διαχείρισης και Ελέγχου) και αφού κοινοποιηθούν τα 
οριστικά αποτελέσματα του διοικητικού ελέγχου στη 
Γενική Διεύθυνση Δασών και Δασικού Περιβάλλοντος, 
η δεύτερη εισηγείται στον Γενικό Γραμματέα Περιβάλ¬ 
λοντος του Υπουργείου Περιβάλλοντος και Ενέργειας 
την έκδοση απόφασης ένταξης πράξης/πράξεων, στο 
πλαίσιο της οποίας αποτυπώνονται οι όροι και οι προϋ¬ 
ποθέσεις υλοποίησης, σύμφωνα με τη Διαδικασία 1.1.4 
του Συστήματος Διαχείρισης και Ελέγχου. 


Μεριμνά για την αποστολή στην ΕΥΔ ΠΑΑ των αποφά¬ 
σεων ένταξης πράξης/πράξεων των Μέτρων που εκδίδει, 
καθώς και των σχετικών τροποποιήσεων αυτών, ώστε να 
εγγραφούν στο ΠΔΕ και ενημερώνει την ΕΥΔ ΠΑΑ σχε¬ 
τικά, προκειμένου να μεριμνήσει για την εγγραφή των 
απαιτούμενων πιστώσεων στο ΠΔΕ για το κάθε τρέχον 
έτος, εφόσον απαιτείται. 

4. Εισηγείται στον Γενικό Γραμματέα Περιβάλλοντος 
του Υπουργείου Περιβάλλοντος και Ενέργειας, μετά από 
πρόταση των Γενικών Διευθύνσεων Δασών και Αγροτι¬ 
κών Υποθέσεων των Αποκεντρωμένων Διοικήσεων, τυχόν 
τροποποιήσεων ή ανακλήσεων της ως άνω απόφασης 
ένταξης, σύμφωνα, κατά περίπτωση, με τις Διαδικασίες 
1.1.5 και 1.1.6 του Συστήματος Διαχείρισης και Ελέγχου. 

5. Εισηγείται στον Γενικό Γραμματέα Περιβάλλοντος 
του Υπουργείου Περιβάλλοντος και Ενέργειας, μετά από 
σχετική ενημέρωση από τις Γενικές Διευθύνσεις Δασών 
και Αγροτικών Υποθέσεων των Αποκεντρωμένων Διοι¬ 
κήσεων, την έκδοση αποφάσεων ολοκλήρωσης των πρά¬ 
ξεων, σύμφωνα με τη Διαδικασία 1.6.6 του Συστήματος 
Διαχείρισης και Ελέγχου. 

6. Εξασφαλίζει ότι οι δικαιούχοι και οι λοιποί Φορείς 
που εμπλέκονται στην υλοποίηση των πράξεων: 

α) Ενη μερώνονται για τις υποχρεώσεις τους, που συν¬ 
δέονται με την ενίσχυση που προβλέπεται να χορηγηθεί 
και τηρούν είτε χωριστό λογιστικό σύστημα, είτε κατάλ¬ 
ληλο λογιστικό κωδικό για τις δοσοληψίες στις οποίες 
εμπλέκονται και οι οποίες σχετίζονται με την πράξη, 

β) Είναι ενήμεροι για τις απαιτήσεις, που αφορούν την 
παροχή στοιχείων και την καταγραφή των επιδόσεων και 
των αποτελεσμάτων. 

7. Επεξεργάζεται, όπου απαιτείται, τα κριτήρια επιλο¬ 
γής των πράξεων των υπομέτρων/ δράσεων αρμοδιό¬ 
τητάς της και εισηγείται σχετικά στην ΕΥΔ ΠΑΑ, για την 
οριστικοποίηση ή/και την τροποποίησή τους. 

8. Υποστηρίζει την ΕΥΔ ΠΑΑ στη σύνταξη αιτημάτων 
εξαίρεσης από την εφαρμογή της διαδικασίας αποδέ¬ 
σμευσης για τις δεσμεύσεις που δεν απορροφήθηκαν, 
εξαιτίας δικαστικών ή διοικητικών εμπλοκών ή και για 
λόγους ανωτέρας βίας, στις περιπτώσεις που τα εν λόγω 
αιτήματα αφορούν στις πράξεις που διαχειρίζεται. 

9. Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του ΠΑΑ και της 
Επιτροπής Παρακολούθησης για θέματα που σχετίζονται 
με τα υπομέτρα/ δράσεις αρμοδιότητάςτους, μετά από 
σχετικές οδηγίες της ΕΥΔ ΠΑΑ. 

10. Στις περιπτώσεις που υπάρχουν σοβαρές ενδείξεις 
για ύπαρξη παρατυπιών, ενημερώνει την ΕΥΕ ΠΑΑ και 
τον ΟΠΕΚΕΠΕ και όπου απαιτείται εισηγείται αρμοδίως 
την αναστολή της χρηματοδότησης. 

11. Μεριμνά για τις καταχωρίσεις και έχει την ευθύνη για 
την ορθή καταχώριση, την ποιότητα και πληρότητα των 
στοιχείων στο Ολοκληρωμένο Πληροφοριακό Σύστημα 
Αγροτικής Ανάπτυξης (ΟΠΣΑΑ) που αυτός καταχωρεί στα 
πλαίσια των υποχρεώσεών του που απορρέουν από τις 
εκχωρούμενες με την παρούσα αρμοδιότητες. 

12. Μεριμνά, σε συνεργασία με τις αρμόδιες αρχές, 
για την παροχή ενίσχυσης στο πλαίσιο των Μέτρων του 
αρθ.1 της παρούσας, με τρόπο συμβατό με τους κανόνες 
περί κρατικών ενισχύσεων, όπου απαιτείται. 

Β. Οι δ/νσεις Συντονισμού και Επιθεώρησης Δασών 
των Γενικών Διευθύνσεων Δασών και Αγροτικών Υπο¬ 
θέσεων των Αποκεντρωμένων Διοικήσεων: 

1. Πραγματοποιούν τους διοικητικούς ελέγχους στις 
αιτήσεις στήριξης που υποβάλλονται, σύμφωνα με τη 
Διαδικασία 1.1.3 του Συστήματος Διαχείρισης και Ελέγ¬ 
χου και κοινοποιούν τα οριστικά αποτελέσματα στη Γε¬ 
νική Διεύθυνση Δασών και Δασικού Περιβάλλοντος του 
Υπουργείου Περιβάλλοντος και Ενέργειας προκειμένου 
να προβεί αυτή στις απαραίτητες ενέργειες για την έκ¬ 
δοση απόφασης ένταξης πράξης/πράξεων (σημείο Α.3 
του παρόντος άρθρου). 

2. Εισηγούνται στη Γενική Διεύθυνση Δασών και Δα¬ 
σικού Περιβάλλοντος του Υπουργείου Περιβάλλοντος 
και Ενέργειας τυχόν τροποποιήσεις ή ανακλήσεις της ως 
άνω απόφασης ένταξης/ πράξης, σύμφωνα, κατά περί¬ 
πτωση, με τις Διαδικασίες 1.1.5 και 1.1.6 του Συστήματος 
Διαχείρισης και Ελέγχου. 

3. Διενεργούν ελέγχους νομιμότητας των σταδίων 
εξέλιξης δημοσίων συμβάσεων, σύμφωνα με το Κεφά¬ 
λαιο 1.5 του Συστήματος Διαχείρισης και Ελέγχου και 
ενημερώνουν την Γενική Διεύθυνση Δασών και Δασι¬ 
κού Περιβάλλοντος του Υπουργείου Περιβάλλοντος και 
Ενέργειας. 

4. Ενημερώνουν τη Γενική Διεύθυνση Δασών και Δα¬ 
σικού Περιβάλλοντος του Υπουργείου Περιβάλλοντος 
και Ενέργειας σχετικά με την ολοκλήρωση των πράξεων, 
προκειμένου να εκδοθούν οι αποφάσεις ολοκλήρωσης 
των πράξεων, σύμφωνα με τη Διαδικασία 1.6.6 του Συ¬ 
στήματος Διαχείρισης και Ελέγχου. 

5. Παρακολουθούν την πορεία υλοποίησης των συγ- 
χρηματοδοτούμενων πράξεων αρμοδιότητάς τους και 
ειδικότερα: 


α) παρακολουθούν συστηματικά την πορεία υλοποί¬ 
ησης των συγχρηματοδοτούμενων πράξεων καθώς και 
το εγκεκριμένο χρονοδιάγραμμα αυτών, όπως ισχύει 
κάθε φορά και ενημερώνουν σχετικά την ΕΥΕ ΠΑΑ με 
αντίστοιχες τακτικές αναφορές. Στις περιπτώσεις εντο¬ 
πισμού προβλημάτων κατά τη διάρκεια υλοποίησης των 
πράξεων, μεριμνούν για την έγκαιρη επίλυσή τους, σε 
συνεργασία με την Γενική Διεύθυνση Δασών και Δασι¬ 
κού Περιβάλλοντος του Υπουργείου Περιβάλλοντος και 
Ενέργειας την ΕΥΔ ΠΑΑ ή/και την ΕΥΕ ΠΑΑ, 

β) παρακολουθούν τους δικαιούχους σχετικά με τις 
υποχρεώσεις για τη δημοσιότητα, την τήρηση χωριστής 
λογιστικής μερίδας ή επαρκούς λογιστικής κωδικοποίη¬ 
σης, όπου απαιτείται, 

γ) προτείνουν στην ΕΥΕ ΠΑΑ μέτρα υποστήριξης των 
δικαιούχων, προκειμένου να ανταποκριθούν στις υπο¬ 
χρεώσεις τους, 

δ) τηρούν πλήρη φάκελο της πράξης, όπου απαιτείται. 
Τα στοιχεία αυτά δύναται να τηρούνται και ηλεκτρονικά 
στο ΟΠΣΑΑ, 

ε) παρακολουθούν τα καθαρά έσοδα των πράξεων 
που διαχειρίζονται, εφόσον εμπίπτουν στις διατάξεις των 
παραγράφων 1 έως 6 του άρθρου 61 και της παραγρά¬ 
φου 8 του άρθρου 65 του Καν. 1303/2013. Ειδικότερα 
για εκείνες τις πράξεις που δεν είναι αντικειμενικά εφι¬ 
κτό να καθοριστούν εκ των προτέρων τα έσοδα, ο ΕΦΔ 
ενημερώνει σχετικά την ΕΥΔ ΠΑΑ και τον Οργανισμό 
Πληρωμών, προκειμένου τα εν λόγω έσοδα να αφαιρε- 
θούν από τις δαπάνες που δηλώνονται στην Επιτροπή, 
σύμφωνα με τα οριζόμενα στο άρθρο 61, παρ. 6 του 
Καν. 1303/2013. 

6. Στις περιπτώσεις που υπάρχουν σοβαρές ενδείξεις 
για ύπαρξη παρατυπιών, ενημερώνουν την Γενική Διεύ¬ 
θυνση Δασών και Δασικού Περιβάλλοντος του Υπουρ¬ 
γείου Περιβάλλοντος και Ενέργειας, την ΕΥΕ ΠΑΑ και τον 
ΟΠΕΚΕΠΕ και όπου απαιτείται εισηγούνται αρμοδίως την 
αναστολή της χρηματοδότησης. 

7. Μεριμνούν για τις καταχωρίσεις και έχουν την ευθύ¬ 
νη για την ορθή καταχώριση, την ποιότητα και πληρό¬ 
τητα των στοιχείων στο Ολοκληρωμένο Πληροφοριακό 
Σύστημα Αγροτικής Ανάπτυξης (ΟΠΣΑΑ) που αυτοί 
καταχωρούν στα πλαίσια των υποχρεώσεών τους που 
απορρέουν από τις εκχωρούμενες με την παρούσα 
αρμοδιότητες. 

Άρθρο 3 

Υποχρεώσεις των Ενδιάμεσων 

Φορέων Διαχείρισης 

1 .Τηρούντα προβλεπόμενα στο Σύστημα Διαχείρισης 
και Ελέγχου του ΠΑΑ και το κατά περίπτωση θεσμικό 
πλαίσιο που διέπει την εφαρμογή των υπομέτρων/ δρά¬ 
σεων αρμοδιότητάς τους. 

2. Παρέχουν στην ΕΥΔ ΠΑΑ τα απαιτούμενα, κατά πε¬ 
ρίπτωση, στοιχεία ή/και αναφορές ή/και εισηγήσεις ή/ 
και προτάσεις και συνεργάζονται με αυτήν στο πλαίσιο: 

ί. των αναθεωρήσεων ή τροποποιήσεων του ΠΑΑ, 

Μ. της παρακολούθησης και των αξιολογήσεων του 
ΠΑΑ, συμπεριλαμβανομένηςτης σύνταξηςτων ετήσιων 
και τελικών εκθέσεων προόδου του ΠΑΑ, 

ίϋ. της προετοιμασίας για την ετήσια εξέταση του ΠΑΑ, 
ίν. του προγραμματισμού / κατανομής χρηματοοικο¬ 
νομικών στοιχείων των υπομέτρων/ δράσεων αρμοδι- 
ότητάςτους, 

ν. του σχεδιασμού, προσαρμογών και αναθεώρησης 
του Συστήματος Διαχείρισης και Ελέγχου, 
νί. της κατάρτισης ετήσιου προγράμματος ενεργειών, 
με ποσοτικούς και/ή ποιοτικούς στόχους και της κα¬ 
τάρτισης των περιοδικών εκθέσεων που αφορούν τα 
επιτευχθέντα αποτελέσματα σε σχέση με τους ετήσιους 
στόχους, όπως αυτοί τίθενται από την ΕΥΔ ΠΑΑ, 
νϋ. των προβλέψεων σχετικά με την πορεία υλοποίη¬ 
σης των υπομέτρων / δράσεων αρμοδιότητάς τους και 
της σύνταξης και εκτέλεσης του Ετήσιου Προγράμματος 
Δημοσίων Επενδύσεων, όπως ζητείται κάθε φορά με την 
εγκύκλιο της Γενικής Γραμματείας Δημοσίων Επενδύσεων 
και ΕΣΠΑ του Υπουργείου Οικονομίας και Ανάπτυξης, 
νίϋ. της παρακολούθησης της εξέλιξης του φυσικού και 
οικονομικού αντικειμένου των πράξεων που διαχειρίζονται, 
ίχ. απαντήσεων σε πορίσματα ελέγχου που διενεργή- 
θηκε στους ίδιους ή σε πράξεις που διαχειρίζονται από 
τα αρμόδια εθνικά και ενωσιακά ελεγκτικά όργανα, 
χ. της δημοσιότητας του ΠΑΑ για θέματα που σχετί¬ 
ζονται με τα υπομέτρα / δράσεις αρμοδιότητάς τους. 

3. Αποδέχονται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, που διενεργούνται απ' όλα τα αρμόδια ελεγκτικά 
όργανα της Ελλάδας ή της Ευρωπαϊκής Ένωσης και πα¬ 
ρέχουν σε αυτά όλα τα αναγκαία στοιχεία για την απρό¬ 
σκοπτη διενέργεια αυτών. Αποδέχονται διοικητικούς 
και επιτόπιους ελέγχους από την ΕΥΔ ΠΑΑ και την ΕΥΕ 
ΠΑΑ και παρέχουν σε αυτές όλα τα αναγκαία στοιχεία 
προκειμένου να επιβεβαιωθεί ο κατά τα δέοντα τρόπος 
άσκησης των καθηκόντων που τους έχουν ανατεθεί. 

4. Διασφαλίζουν, ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζονται, τίθενται στη διάθεση 
της Ευρωπαϊκής Επιτροπής και του Ευρωπαϊκού Ελεγκτι¬ 
κού Συνεδρίου, σύμφωνα με όσα προβλέπονται στον 
Καν. (ΕΚ) 1306/2013. 

Άρθρο 4 

Υποχρεώσεις της Ειδικής Υπηρεσίας Διαχείρισης 
του Προγράμματος Αγροτικής Ανάπτυξης 
2014-2020 (ΕΥΔ ΠΑΑ) 

Η ΕΥΔ ΠΑΑ, σε συνεργασία, όπου απαιτείται, με την 
ΕΥΕ ΠΑΑ: 1. Ενημερώνει έγκαιρα τους ΕΦΔ για: 

α) θέματα ενωσιακής νομοθεσίας που σχετίζονται με 
την εφαρμογή των υπομέτρων/ δράσεων της παρούσας, 
β) τα αποτελέσματα των αξιολογήσεων του ΠΑΑ που 
σχετίζονται με τα υπομέτρα/ δράσεις της παρούσας, 
γ) το εφαρμοζόμενο Σύστημα Διαχείρισης και Ελέγχου 
και κάθε τροποποίηση αυτού, 
δ) τα κριτήρια επιλεξιμότητας και επιλογής των πρά¬ 
ξεων των υπομέτρων / δράσεων της παρούσας, 
ε) τον διαθέσιμο προϋπολογισμό για την έκδοση πρό¬ 
σκλησης εκδήλωσης ενδιαφέροντος προς τους δυνητι¬ 
κούς δικαιούχους, όπου απαιτείται. 


2. Συντονίζει και εποπτεύει, σε συνεργασία με την ΕΥΕ 
ΠΑΑ, τους ΕΦΔ ως προς την άσκηση των αρμοδιοτήτων 
τους. Επίσης, η ΕΥΔ ΠΑΑ έχει την τελική ευθύνη έναντι 
της Ευρωπαϊκής Επιτροπής (ΕΕ) για τη διαχείριση του 
συνόλου του ΠΑΑ σύμφωνα με τις απαιτήσεις του Συστή¬ 
ματος Διαχείρισης και Ελέγχου και την αρχή της χρηστής 
δημοσιονομικής διαχείρισης. 

3. Παρέχει, σε συνεργασία με την ΕΥΕ ΠΑΑ και τις αρμό¬ 
διες υπηρεσίες του ΥΠΑΑΤ, διευκρινίσεις και κατευθύν¬ 
σεις στους ΕΦΔ σχετικά με θέματα προγραμματισμού, 
αξιολόγησης, παρακολούθησης και διαχείρισης των 
υπομέτρων/ δράσεων της παρούσας, καθώς και σχετι¬ 
κά με το θεσμικό πλαίσιο εφαρμογής τους ή άλλα τυχόν 
τυποποιημένα έγγραφα, όπου αυτό απαιτείται. 

4. Παρακολουθεί την ορθή και έγκαιρη ενημέρωση του 
Ολοκληρωμένου Πληροφοριακού Συστήματος Αγροτι¬ 
κής Ανάπτυξης από τους ΕΦΔ, μετά απαραίτητα δεδομέ¬ 
να υλοποίησης που απαιτούνται για τη χρηματοοικονο¬ 
μική διαχείριση, την παρακολούθηση, τις επαληθεύσεις, 
την αξιολόγηση, καθώς και τις λογιστικές εγγραφές για 
κάθε πράξη που διαχειρίζεται. 

5. Παρακολουθεί και συγκεντρώνει στοιχεία ως προς 
την εξέλιξη του φυσικού και οικονομικού αντικειμένου 
των πράξεων των υπομέτρων/ δράσεων της παρούσας. 

6. Παρέχει, σε συνεργασία με την ΕΥΕ ΠΑΑ, τον ΟΠΕ- 
ΚΕΠΕ και τις αρμόδιες υπηρεσίες του ΥΠΑΑΤ, διευκρι¬ 
νίσεις και κατευθύνσεις στους ΕΦΔ, όσον αφορά στις 
τροποποιήσεις, στη λειτουργικότητα και στην εξαγωγή 
αναφορών από το Ολοκληρωμένο Πληροφοριακό Σύ¬ 
στημα Αγροτικής Ανάπτυξης (ΟΠΣΑΑ). 

7. Παρέχει διευκρινίσεις και κατευθύνσεις στους ΕΦΔ 
όσον αφορά στη διεξαγωγή διοικητικών ελέγχων για τα 
υπομέτρα της παρούσας, καθώς και για την προετοιμα¬ 
σία ελέγχων από ευρωπαϊκά ελεγκτικά όργανα. 

8. Έχει την ευθύνη των ελέγχων και της υποβολής στην 
Ε.Ε απαντήσεων στα σχετικά πορίσματα ελέγχου της Ε.Ε. 
σε συνεργασία με τους ΕΦΔ για τα υπομέτρα 8.3, 8.4 
και 8.6. 

9. Πραγματοποιεί επιτόπιους ελέγχους συνεπικουρού- 
μενη από την ΕΥΕ ΠΑΑ ή από τους ΕΦΔ όπου απαιτείται, 
στα υπομέτρα 8.3, 8.4 και 8.6. 

10. Πραγματοποιεί τους εκ των υστέρων, ελέγχους 
εποπτείας και εκτάκτους ελέγχους, καθώς επίσης μερι¬ 
μνά για την εξαγωγή δείγματος στα υπομέτρα 8.3, 8.4 
και 8.6. 

11. Εξασφαλίζει ότι ο Οργανισμός Πληρωμών λαμβά¬ 
νει όλες τις αναγκαίες πληροφορίες για τους ελέγχους 
που πραγματοποιούνται στο πλαίσιο των υπομέτρων/ 
δράσεων της παρούσας. 

12. Μεριμνά για την εγγραφή σε ετήσια βάση των 
απαιτούμενων πιστώσεων των υπομέτρων/ δράσεων της 
παρούσας στο ΠΔΕ και ενημερώνει σχετικά τους ΕΦΔ. 

Άρθρο 5 

Ειδικότεροι όροι και προϋποθέσεις 

1. Περαιτέρω εξειδίκευση των αρμοδιοτήτων, που εκ¬ 
χωρούνται στους ΕΦΔ δύναται να πραγματοποιείται στο 
θεσμικό πλαίσιο του αντίστοιχου υπομέτρου/δράσης, 
όπου απαιτείται. 

2. Η ΕΥΕ ΠΑΑ παρακολουθεί την πορεία υλοποίησης 
του ετήσιου προγράμματος ενεργειών του σημείου (νί) 
της παραγράφου 2 του άρθρου 3, μέσω των αντίστοιχων 
περιοδικών εκθέσεων. Στο πλαίσιο αυτό λαμβάνει υπόψη 
της στοιχεία όπως: 

• το σύνολο των νομικών δεσμεύσεων που έχει συνά¬ 
ψει ανά υπομέτρο 

• το σύνολο των πληρωμών ως ποσοστό των νομικών 
δεσμεύσεων 

• την ανάγκη κάλυψης του κανόνα ν+3 

• την επίτευξη των στόχων που τίθενται στο πλαίσιο 
επίδοσης του ΠΑΑ. 

Σε περίπτωση διαπίστωσης αποκλίσεων, ενημερώνει 
εγκαίρως τους ΕΦΔ, τάσσοντας συγκεκριμένη προθε¬ 
σμία, εντός της οποίας οι εν λόγω ΕΦΔ θα πρέπει να ανα¬ 
λάβουν δράση για τη βελτίωση της πορείας υλοποίησης 
του ετήσιου προγράμματος. 

3. Μετά την παρέλευση της εν λόγω προθεσμίας και 
εφόσον δεν παρατηρείται πρόοδος ως προς την επίτευ¬ 
ξη των ετήσιων στόχων ή σε περίπτωση διαπίστωσης 
σημαντικών αποκλίσεων στην πορεία υλοποίησης των 
υπομέτρων της παρούσας, η ΕΥΔ ΠΑΑ δύναται να ειση- 
γηθεί την ανάκληση της παρούσας εκχώρησης. 

4. Για την αποτελεσματικότερη εφαρμογή των υπομέ¬ 
τρων/ δράσεων του άρθρου 1 της παρούσας, δύναται 
να παρέχεται στήριξη στους ΕΦΔ στο πλαίσιο του προ- 
γράμματοςΤεχνικής Βοήθειας του ΠΑΑ 2014- 2020, στη 
βάση τεκμηριωμένου αιτήματος τους προς την ΕΥΔ ΠΑΑ. 


Άρθρο 6 
Πεδίο ισχύος 

Η παρούσα καταργεί την αριθμ. 1940/29-06-2017 
«Ορισμός της Γενικής Δ/νσης Δασών και Αγροπε- 
ριβάλλοντος του Υπουργείου Περιβάλλοντος και 
Ενέργειας ως Ενδιάμεσου Φορέα Διαχείρισης και 
εκχώρηση αρμοδιοτήτων σε αυτήν» (ΦΕΚ Β' 2380 - 
ΑΔΑ:Ω7ΗΒ4653ΠΓ-1 ΝΙ). 

Η παρούσα απόφαση ισχύει από τη δημοσίευσή της, 
αφορά στην προγραμματική περίοδο 2014-2020 και κα- 
ταργείται, τροποποιείται και συμπληρώνεται με όμοια 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 21 Ιουνίου 2018 

Οι Υπουργοί 

Αναπληρωτής Υπουργός 

Εσωτερικών Περιβάλλοντος και Ενέργειας 

ΠΑΝΑΓΙΩΤΗΣ ΣΚΟΥΡΛΕΤΗΣ ΣΩΚΡΑΤΗΣ ΦΑΜΕΛΛΟΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόπιβςΙθΓ.θΙ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ ^ςμ 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.€ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΓΪ135ϊ6Γ.€ϊ@€ϊ.ς|Γ 

Πληροφορίες για γενικό πρωτόκολλο 
και αλληλογραφία: 9Γ3πΐΓΠ3ΐθί3@θ1.9 , ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























